cyanic-selkie/wikianc huggingface dataset:
প্রীতি জিনতা
প্রাথমিক জীবন
স্কুলে পড়াকালীন তিনি উইলিয়াম শেকসপিয়র ও কবিতা পছন্দ করতেন। এরই ধারাবাহিকতায় স্কুল পাস করার পর তিনি শিমলার সেন্ট বেডেস কলেজে ইংরেজি বিভাগে ভর্তি হন। সেখান থেকে স্নাতক ডিগ্রি অর্জন করে তিনি মনোবিজ্ঞান বিষয়ে স্নাতক প্রোগ্রাম শুরু করেন। তিনি অপরাধ মনোবিজ্ঞান বিষয়ে স্নাকতোত্তর ডিগ্রি অর্জন করে মডেলিং শুরু করেন। জিনতার প্রথম টেলিভিশন বিজ্ঞাপন ছিল পার্ক চকলেটের বিজ্ঞাপন। ১৯৯৬ সালে এক বন্ধুর জন্মদিনের পার্টিতে অংশগ্রহণ করতে গিয়ে বিজ্ঞাপন নির্মাতা কুনালের সাথে তার সাক্ষাৎ হয়। তিনি জিনতাকে অডিশনের জন্য যেতে বলেন। অডিশনে ৫০ জনের মধ্য থেকে তিনি নির্বাচিত হন। পরবর্তীতে তিনি লিরিল সাবানের বিজ্ঞাপনেও কাজ করেন।
অভিষেক ও প্রারম্ভিক চলচ্চিত্রসমূহ (১৯৯৮-৯৯)
১৯৯৭ সালে জিনতা তার এক বান্ধবী অডিশন দিতে গেলে তিনি তার সাথে যান, সেখানে তার শেখর কাপুরের সাথে সাক্ষাৎ হয়। কাপুর তাকেও অডিশন দিতে বলেন। তার অডিশন দেখে কাপুর তাকে অভিনেত্রী হওয়ার উপদেশ দেন। মূলত শেখর কাপুরের তারা রাম পাম পাম ছবিতে হৃতিক রোশনের বিপরীতে তার অভিষেক হওয়ার কথা ছিল, কিন্তু ছবিটির নির্মাণ কাজ পিছিয়ে যায়। কাপুর পরবর্তীতে মণি রত্নমের দিল সে.. ছবির জন্য তার নাম সুপারিশ করেন। জিনতা প্রায়ই বলেন যখন তিনি চলচ্চিত্র শিল্পে যোগ দেন, তার বন্ধুরা তাকে ক্ষেপাতো এবং বলতো তিনি শুধু সাদা শাড়ি পড়বেন আর বৃষ্টিতে নাচবেন। তাই তিনি বিচিত্র ধরনের কাজ করতে উৎসাহী হন।
জিনতা কুন্দন শাহের ক্যায়া কেহনা ছবিতে তার কর্মজীবনের প্রথম শুটিং শুরু করেন। ছবিটির মুক্তি পিছিয়ে যায় এবং তা ২০০০ সালে মুক্তি পায়। তার অপর একটি চলচ্চিত্র সোলজার-এর মুক্তিও পিছিয়ে গেলে দিল সে..-ই হয়ে ওঠে তার মুক্তিপ্রাপ্ত প্রথম চলচ্চিত্র। ছবিটিতে তিনি শাহরুখ খান ও মনীষা কৈরালার সাথে অভিনয় করেন। ছবিতে তাকে দিল্লির এক মধ্যবিত্ত তরুণী ও শাহরুখ খানের চরিত্রের বাগদত্তা হিসেবে দেখা যায়। ছবিটি কোন নবাগতের জন্য অপ্রত্যাশিত ছিল, কারণ ছবিতে তার উপস্থিতি ছিল মাত্র ২০ মিনিট। তা সত্ত্বেও তিনি তার কাজ দিয়ে সকলের দৃষ্টি কাড়েন। শাহরুখ খানের সাথে একটি দৃশ্যে জিনতা তাকে জিজ্ঞেস করেন, "তুমি কি কুমার", এই দৃশ্যটি আলোচিত হয় এবং তিনি তার অভিনয়ের জন্য শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারে মনোনীত হন। তিনি তার প্রথম কেন্দ্রীয় ভূমিকায় কাজ করেন মারপিঠধর্মী-নাট্য চলচ্চিত্র সোলজার (১৯৯৮)-এ। ববি দেওলের বিপরীতে অভিনয় করা এই ছবিটি সে বছরের অন্যতম বাণিজ্যিক হিট চলচ্চিত্র ছিল। তিনি এই দুটি কাজের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার অর্জন করেন।
জিনতা পরবর্তীতে দুটি তেলুগু ভাষার চলচ্চিত্রে অভিনয় করেন। প্রথমটি ভেঙ্কটেশের বিপরীতে প্রেমান্তে ইদেরা (১৯৯৮) ও মহেশ বাবুর বিপরীতে রাজা কুমারুদু (১৯৯৯)। তার পরবর্তী চলচ্চিত্র ছিল অক্ষয় কুমারের বিপরীতে সংঘর্ষ (১৯৯৯)। মহেশ ভাট রচিত ও তনুজা চন্দ্র পরিচালিত থ্রিলারধর্মী এই ছবিতে তিনি সিবিআই কর্মকর্তা হৃত অবেরয় চরিত্রে অভিনয় করেন, যিনি একজন খুনির প্রেমে পড়েন। কয়েকজন শীর্ষস্থানীয় অভিনেত্রী এই ছবিতে কাজের প্রস্তাব প্রত্যাখ্যান করার পর দিল সে.. ছবিতে জিনতার কাজ দেখে মুগ্ধ তনুজা চন্দ্র তাকে এই কাজের প্রস্তাব দেন। জিনতা এই প্রস্তাবটিকে তার কর্মজীবনের ব্যপ্তির সুযোগ হিসেবে দেখেন। সংঘর্ষ ছবিটি বক্স অফিসে সফল না হলেও সমালোচকগণ জিনতার অভিনয় সম্পর্কে ইতিবাচক মন্তব্য করেন। এই ছবির মুক্তির পর দ্য ট্রিবিউন-এ প্রকাশিত এক নিবন্ধে তার অভিনয়কে এই ধরনের প্রগাঢ় চলচ্চিত্রে বিস্ময়কর অভিনয় বলে বর্ণনা করে।
আলোচিত সাফল্য ও উত্থান-পতন (২০০০-০২)
২০০০ সালে মুক্তিপ্রাপ্ত তার অভিনীত প্রথম চলচ্চিত্র ছিল নাট্যধর্মী ক্যায়া কেহনা, যা অপ্রত্যাশিতভাব বক্স অফিসে সফলতা লাভ করে। ছবিতে একক মাতা ও কিশোরী বয়সে অন্তঃসত্ত্বা হওয়ার বিষয় দেখানো হয়। জিনতা দর্শকের নিকট আরও বেশির পরিচিতি লাভ করেন এবং চলচ্চিত্র সমালোচকদের নিকট থেকেও প্রশংসা অর্জন করেন। সামাজিক কুসংস্কারের বিরুদ্ধে সংগ্রাম করা একক মাতা প্রিয়া বকশী চরিত্রে তার অভিনয়ের জন্য তিনি একাধিক পুরস্কারে মনোনীত হন, যার মধ্যে উল্লেখযোগ্য হল শ্রেষ্ঠ অভিনেত্রী বিভাগে ফিল্মফেয়ার পুরস্কার। ইন্ডিয়া টুডের অনুপমা চোপড়া লিখেন জিনতা হিন্দি চলচ্চিত্র অভিনয়শিল্পীদের নবপ্রজন্মের একজন যিনি চরিত্রের প্রথাগত দিক ভেঙ্গে বের হয়ে এসেছেন।
পরের বছর জিনতা বিধু বিনোদ চোপড়ার নাট্যধর্মী মিশন কাশ্মীর ছবিতে সঞ্জয় দত্ত ও হৃতিক রোশনের সাথে শ্রেষ্ঠাংশে অভিনয় করেন। কাশ্মীর উপত্যকায় ইন্দো-পাকিস্তান সংঘর্ষের প্রেক্ষাপটে নির্মিত ছবিটির প্রধান বিষয়বস্তু ছিল সন্ত্রাস ও অপরাধ। জিনতাকে রোশনের চরিত্রের বাল্যকালের প্রেমিকা ও টেলিভিশন প্রতিবেদক সুফিয়া পারভেজ চরিত্রে দেখা যায়। দ্য হিন্দুতে এক পর্যালোচনায় সবিতা পদ্মনাভান তার অভিনয় সম্পর্কে বলেন, "প্রীতি জিনতাকে তার প্রচলিত সুন্দর রূপে দেখা যায় এবং তিনি ভাবগম্ভীরভাবে চলতে থাকে কাজে রঙ নিয়ে আসেন।" ছবিটি ব্যবসায়িকভাবে সফল হয় এবং ভারতে সেবছরের শীর্ষ আয়কারী চলচ্চিত্রের তালিকায় তৃতীয় স্থান অধিকার করে।
থাম্ব|200px|ডান|[[চোরি চোরি চুপকে চুপকে ছবির অডিও মুক্তিতে জিনতা, ২০০১।]]
২০০১ সালে জিনতা ফারহান আখতার পরিচালিত জাতীয় চলচ্চিত্র পুরস্কার বিজয়ী দিল চাহতা হ্যায় ছবিতে তার ভূমিকার জন্য ইতিবাচক প্রতিক্রিয়া অর্জন করেন। আধুনিক সময়ের শহুরে মুম্বইয়ের প্রেক্ষাপটে নির্মিত ছবিটিতে ভারতীয় ধন্যাট্য যুব সমাজের সমকালীন প্রাত্যহিক জীবনের চিত্র তুলে ধরা হয়েছে। ছবিটিতে জিনতাকে আমির খানের অভিনীত চরিত্রের প্রেমিকা শালিনী চরিত্রে দেখা যায়। দিল চাহতা হ্যায় ছবিটি সমালোচকদের প্রশংসা অর্জন করে এবং কয়েকজন সমালোচক ভারতীয় যুব সমাজের বাস্তব চিত্র তুলে ধরে চলচ্চিত্রে নতুন দিগন্ত উন্মোচন করেছে বলে উল্লেখ করেন। ছবিটি ভারতে গড়পড়তা ব্যবসা করে; বড় শহরগুলোতে ভালো ব্যবসায় করলেও সমালোচকেরা মনে করেন শহুরে জীবনের গল্প উপস্থাপনের জন্য তা গ্রাম্য অঞ্চলে ব্যর্থ হয়।
২০০১ সালে তার অভিনীত আরও তিনটি চলচ্চিত্র মুক্তি পায়, সেগুলো হল চোরি চোরি চুপকে চুপকে, ফর্জ ও ইয়ে রাস্তে হ্যায় প্যার কে। আব্বাস-মস্তান পরিচালিত প্রণয়ধর্মী নাট্য চোরি চোরি চুপকে চুপকে ছবিটির প্রযোজক ভারত শাহের শুনানির জন্য এক বছর পরে মুক্তি পায়। এটি বলিউডের প্রথম চলচ্চিত্র যেখানে সারোগেসির মত বিতর্কিত বিষয় তুলে ধরা হয়। জিনতা ছবিতে সারোগেট মাতা হিসেবে ভাড়া করা মহৎ মনের অধিকারী যৌনকর্মী মধুবালা চরিত্রে অভিনয় করেন। শুরুতে এই চরিত্রে অভিনয় করতে অনিচ্ছুক হলেও তিনি পরবর্তীতে পরিচালকদের পীড়াপীড়িতে কাজ করতে আগ্রহী হন। এই চরিত্রে কাজের প্রস্তুতি হিসেবে তিনি মুম্বইয়ের রেড-লাইট এলাকার কয়েকটি বার ও নাইটক্লাব ঘুরে যৌনকর্মীদের ভাষা ও আচরণ পর্যবেক্ষণ করেন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে তার দ্বিতীয় ফিল্মফেয়ার পুরস্কারের মনোনয়ন লাভ করেন। সুকন্যা বর্মা তার অভিনয় সম্পর্কে লিখেন, "প্রীতি জিনতা সবচেয়ে গুরুত্বপূর্ণ চরিত্রে কাজ করেন এবং তার সর্বোচ্চটুকু দেন। অক্ষুণ্ণ যৌনকর্মী থেকে সংবেদনশীল ও দায়িত্ববান নারী চরিত্রে তার রূপান্তর দারুণভাবে বিশ্বাসযোগ্য।"
২০০২ সালে জিনতা পুনরায় পরিচালক কুন্দন শাহ পরিচালনায় কাজ করেন। পারিবারিক নাট্যধর্মী দিল হ্যায় তুমহারা ছবিটিতে তিনি রেখা, মহিমা চৌধুরী ও অর্জুন রামপালের সাথে অভিনয় করেন। এতে তিনি রেখার চরিত্রের পালিত কন্যা শালু চরিত্রে অভিনয় করেন। জিনতাকে প্রধান তারকা হিসেবে ব্যবহার করলেও ছবিটি বাণিজ্যিকভাবে সফল হতে পারে নি, কিন্তু সমালোচকগণ সামগ্রিকভাবে তার অভিনয়ের প্রশংসা করেন। বলিউড হাঙ্গামার তরণ আদর্শ উল্লেখ করেন, "প্রীতি জিনতা তার খাঁটি অভিনয় দিয়ে মন জয় করেছেন। রেখার সাথে (দ্বিতীয়ার্ধ্বে) ও আলোক নাথের সাথে (ক্লাইমেক্স শুরুর পূর্বে) তার দৃশ্যগুলো এক কথায় অসাধারণ। এই অভিনয় দর্শক ও সমালোচকদের পরিপূর্ণ প্রশংসার দাবীদার।"
সাফল্য ও পুরস্কারপ্রাপ্তি (২০০৩-০৬)
২০০৩ সালে জিনতা ভারতের তিনটি সর্বোচ্চ আয়কারী চলচ্চিত্রে কেন্দ্রীয় নারী ভূমিকায় অভিনয় করেন। চলচ্চিত্র তিনটি হল দ্য হিরো: লাভ স্টোরি অব আ স্পাই, কোই... মিল গয়া ও কাল হো না হো। সন্ত্রাসী ও ভারতীয় সেনা কর্মকর্তাদের সমন্বয়ে গঠিত গোয়েন্দা নেটওয়ার্কে সম্পর্কিত দেশপ্রেমধর্মী নাট্য চলচ্চিত্র দ্য হিরো-তে তিনি সানি দেওল ও প্রিয়াঙ্কা চোপড়ার সাথে কাজ করেন। এই ছবিতে তিনি রেশমা নামে এক গ্রাম্য তরুণী চরিত্রে অভিনয় করেন, যে সানি দেওলের করা সেনা কর্মকর্তা চরিত্রের প্রেমে পরে এবং এই নেটওয়ার্কের অংশ হয়ে যায়। এই ছবিতে এমন কিছু স্টান্ট ব্যবহার করা হয় যা বলিউড চলচ্চিত্রের ইতিহাসে এর পূর্বে কেউ করে নি এবং সেই সময়ে এটি ছিল সবচেয়ে ব্যয়বহুল হিন্দি চলচ্চিত্র। সেই বছরের তৃতীয় সর্বোচ্চ আয়কারী হওয়া সত্ত্বেও ছবিটি এর নির্মাণব্যয় তুলে আনতে পারে নি। জিনতা পরবর্তীতে হানি ইরানীর প্রথম চলচ্চিত্র আরমান-এ অমিতাভ বচ্চন ও অনিল কাপুরের সাথে অভিনয় করেন। ছবিতে তিনি সোনিয়া কাপুর নামে এক স্কিটসোফ্রিনিয়া রোগী চরিত্রে অভিনয় করেন, যা বিশেষভাবে তার কথা মাথায় রেখে লেখা হয়েছিল। চলচ্চিত্রটি ইতিবাচক পর্যালোচনা লাভ করে এবং বিশেষ করে জিনতা তার কাজের জন্য প্রশংসিত হন। খালিদ মোহামেদ চতুরতার সাথে তার মানসিক মেজাজের পরিবর্তনের প্রশংসা করেন। তার এই কাজের জন্য তিনি ফিল্মফেয়ার পুরস্কারসহ একাধিক পুরস্কার আয়োজনে শ্রেষ্ঠ খল অভিনয়শিল্পী বিভাগে মনোনীত হন।
রাকেশ রোশনের বিজ্ঞান কল্পকাহিনীধর্মী চলচ্চিত্র ''কোই... মিল গয়া ছবিতে হৃতিক রোশনের বিপরীতে অভিনয় করেন। ছবিতে তাকে রোশনের চরিত্রের প্রেমিকা নিশা চরিত্রে দেখা যায়। এই কাজের জন্য তিনি শ্রেষ্ঠ অভিনেত্রী বিভাগে অপর একটি ফিল্মফেয়ার পুরস্কারের মনোনয়ন পান। ছবিটি আর্থিক ও সমালোচনামূলক উভয় দিক থেকে সফলতা অর্জন করে এবং সেই বছরের সবচেয়ে জনপ্রিয় চলচ্চিত্র হয়ে ওঠে। এছাড়া ৬৮ কোটি রুপি আয়কারী চলচ্চিত্রটি জিনতা অভিনীত সর্বোচ্চ আয়কারী চলচ্চিত্র। ছবিটি ফিল্মফেয়ার শ্রেষ্ঠ চলচ্চিত্র পুরস্কার অর্জন করে এবং এই ছবির সফলতায় আরও দুটি অনুবর্তী পর্ব - কৃষ (২০০৬) ও কৃষ ৩'' (২০১৩) নির্মিত হয়, যে দুটি চলচ্চিত্রে জিনতা অভিনয় করেন নি।
২০০৪ সালে জিনতা ফারহান আখতারের নাট্যধর্মী লক্ষ্য চলচ্চিত্রে হৃতিক রোশনের বিপরীতে টিভি সাংবাদিক রোমিলা দত্ত চরিত্রে অভিনয় করেন। ছবিটি ১৯৯৯ সালের কারগিল যুদ্ধের ঘটনা অবলম্বনে নির্মিত, এতে জিনতার চরিত্রটি এই যুদ্ধের সংবাদ সংগ্রহকারী একমাত্র নারী প্রতিবেদক টিভি সাংবাদিক বারখা দত্তের অনুকরণে রচিত হয়। চলচ্চিত্রটি সমাদৃত হলেও তার অভিনয় মিশ্র প্রতিক্রিয়া লাভ করে। আউটলুক সাময়িকীর নম্রতা জোশি তার টিভি সংবাদ পাঠের প্রচেষ্টার বিষয়টি পছন্দ করেন; অন্যদিকে রেডিফ ডটকম-এ বলা হয়, "জিনতা খুব ভালো একটি চরিত্র পেয়েছে এবং চলচ্চিত্রেও বেশ সময় পেয়েছে, এবং খুব বেশি দর্শনীয় না হলেও তিনি ভাল কাজ করেছেন।" একই বছর তিনি যশ চোপড়ার প্রণয়ধর্মী বীর-জারা চলচ্চিত্রে শাহরুখ খানের বিপরীতে নারী মুখ্য চরিত্রে অভিনয় করেন। এটি যশ রাজ ফিল্মসের প্রযোজনায় তার অভিনীত প্রথম চলচ্চিত্র। এতে ভারতীয় সেনা কর্মকর্তা বীর প্রতাপ সিং এবং পাকিস্তানি তরুণী জারা হায়াত খানের প্রেমের গল্প বর্ণিত হয়েছে। ছবিটি বার্লিন চলচ্চিত্র উৎসবে উদ্বোধনী প্রদর্শনীসহ আন্তর্জাতিক অঙ্গনে মুক্তি পায় এবং বিশ্বব্যাপী ৯৪ কোটি রুপি আয়কারী ছবিটি সে বছরে ভারতে ও ভারতের বাইরে সর্বাধিক আয়কারী হিন্দি চলচ্চিত্র ছিল। ছবিটি কয়েকটি প্রধানতম ভারতীয় পুরস্কার আয়োজনে শ্রেষ্ঠ চলচ্চিত্রসহ একাধিক পুরস্কার লাভ করে এবং প্রীতি তার কাজের জন্য চতুর্থবারের মত শ্রেষ্ঠ অভিনেত্রী বিভাগে ফিল্মফেয়ার পুরস্কারে মনোনীত হন। ভ্যারাইটি তাকে তার প্রজন্মের সবচেয়ে চিত্তাকর্ষক তরুণ অভিনেত্রী বলে অভিহিত করে এবং লিখে, "তিনি একগুঁয়ে জারা চরিত্রে তার স্বাভাবিকতায় ছিলেন।" বীর-জারা জিনতার দ্বিতীয় সর্বোচ্চ আয়কারী চলচ্চিত্র এবং দুই বছরের মধ্যে টানা তৃতীয় সফল চলচ্চিত্র।
ব্যক্তিগত জীবন
থাম্ব|180px|বাম|২০১৬ সালে জিন গুডএনাফের সাথে প্রীতি।
জিনতা শুটিংয়ে ব্যস্ত না থাকলে তার নিজ শহর শিমলাতে যান। ২০০৬ সালে তিনি মুম্বইয়ে বাড়ি করেন। তিনি কোন নির্দিষ্ট ধর্মে বিশ্বাসী নন। দ্য টাইমস অব ইন্ডিয়াকে দেওয়া এক সাক্ষাৎকারে তিনি বলেন, "আমি সৎকর্মে বিশ্বাসী, আমি মন্দিরে যাওয়ায় বিশ্বাসী নই। আমার কাছে ধর্ম খুবই ব্যক্তিগত ব্যাপার। এটা বিশ্বাসের ব্যাপার... আমরা শুনি ও পড়ি সব ধর্মই সমান। এখন আমি এটাই বিশ্বাস করতে শুরু করেছি।" তিনি দুইবার অল্পের জন্য মৃত্যুর হাত থেকে বেঁচে যান। প্রথমবার শ্রীলঙ্কার কলম্বো শহরে এক টেম্পটেশন কনসার্টে তার কাছকাছি হওয়া একটি বিস্ফোরণের সময় এবং দ্বিতীয়বার ভারত মহাসাগরে ভূমিকম্পের সময়।
thumb|ডান|জায়ান্টস ডে পুরস্কারে নেস এবং প্রীতি জিনতা। ট্যাবলয়েডগুলোতে প্রায়ই অন্যান্য বলিউড তারকাদের সাথে তার প্রেমের সম্পর্কের কথা প্রকাশিত হয়, কিন্তু তিনি এই সব গুজব দৃঢ়ভাবে অস্বীকার করেন। ২০০২ সালে জিন্টাকে মডেল মার্ক রবিনসনের সাথে ডেট করতে দেখা যায়। পরের বছরই তারা আলাদা হয়ে যান। ফিল্মফেয়ারে তাকে তাদের বিচ্ছেদ সম্পর্কে জানতে চাওয়া হলে তিনি জানান, "আমাদের একত্রে সময়গুলো খুব দারুণ ছিল এবং আমি চাই তা এই পর্যন্তই থাকুক"। জিন্টা ফেব্রুয়ারি ২০০৫ থেকে মে ২০০৯ পর্যন্ত বোম্বে ডাইংয়ের উত্তরাধিকার ও ব্যবসায়ী নেস ওয়াদিয়ার সাথে ডেট করেন। গণমাধ্যমে প্রায়ই এমন প্রতিবেদন ছাপাতো তাদের সম্পর্ক বাগদানে রূপ নিয়েছে বা তাদের বিচ্ছেদ হয়েছে। ২০১৪ সালের ১৩ই জুন জিনতা মুম্বই পুলিশের কাছে নেস ওয়াদিয়ার বিরুদ্ধে অভিযোগ করেন যে ৩০ মে মুম্বইয়ের ওয়াংখেড়ে স্টেডিয়ামে আইপিএলের একটি খেলা চলাকালীন ওয়াদিয়া তার শ্লীলতাহানি করেছে, হুমকি দিয়েছে ও শারীরিক নির্যাতন করেছে।  ওয়াদিয়া এই অভিযোগ অস্বীকার করেন।
২০১৬ সালের ২৯শে ফেব্রুয়ারি লস অ্যাঞ্জেলেসে জিনতা তার দীর্ঘদিনের মার্কিন সঙ্গী জিন গুডএনাফকে এক অনাড়ম্বর অনুষ্ঠানের মাধ্যমে বিয়ে করেন। গুডএনাফ যুক্তরাষ্ট্র ভিত্তিক জলবিদ্যুৎ প্রকল্প কোম্পানি এনলাইন এনার্জির অর্থায়ন বিভাগে সহ-সভাপতি।
ভারপ্রাপ্ত কর্মকর্তা (পুলিশ)
অফিসার ইনচার্জ (ওসি) হল একটি থানার দায়িত্বে থাকা গেজেটেড অফিসার । তিনি অপরাধ  তদন্তের দায়িত্বে থাকেন এবং পুলিশ এলাকায় আইনশৃঙ্খলা রক্ষা করেন।
এ ভারপ্রাপ্ত কর্মকর্তা জননিরাপত্তার কাজে নিয়জিত থাকে।
উত্তর খোরসন প্রদেশ
উত্তর খোরসন ইরানের ৩০টি প্রদেশের একটি। এটি উত্তর-পূর্ব ইরানে অবস্থিত। বোজনুর্দ শহর প্রদেশটির রাজধানী। ২০০৪ সালে প্রাক্তন খোরাসান প্রদেশটিকে যে তিনটি নতুন প্রদেশ সৃষ্টি করা হয়, তার মধ্যে একটি হল এই উত্তর খোরাসান প্রদেশ। এখানে প্রায় ৮ লক্ষ লোকের বাস।
রম্যাঁ ফেভ্র
রম্যাঁ ফেভ্র (, Romain Faivre; জন্ম: ১৪ জুলাই ১৯৯৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব ব্রেস্ত এবং ফ্রান্স অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৪–০৫ মৌসুমে, ফরাসি ফুটবল ক্লাব জেনেভিলোয়ার যুব পর্যায়ের হয়ে খেলার মাধ্যমে ফেভ্র ফুটবল জগতে প্রবেশ করেছেন এবং পরবর্তীকালে রেসিং ক্লাব ফ্রান্স এবং তুরের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, ফরাসি ক্লাব তুর বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; তুর বি-এর হয়ে তিনি ১২ ম্যাচে ১টি গোল করেছেন। অতঃপর ২০১৭–১৮ মৌসুমে তিনি মোনাকো বি-এ যোগদান করেছেন, মাঝে তিনি ১ মৌসুমের জন্য মোনাকোর মূল দলের হয়ে খেলেছেন। ২০২০–২১ মৌসুমে, তিনি মোনাকো হতে ব্রেস্তে যোগদান করেছেন।
২০২০ সালে, ফেভ্র ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
রম্যাঁ ফেভ্র ১৯৯৮ সালের ১৪ই জুলাই তারিখে ফ্রান্সের আনিয়ের-সুর-সেনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মা আলজেরীয় বংশোদ্ভূত।
আন্তর্জাতিক ফুটবল
ফেভ্র ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২০ সালের ৮ই অক্টোবর তারিখে তিনি লিশটেনস্টাইন অনূর্ধ্ব-২১ দলের বিরুদ্ধে ম্যাচে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন। তিনি ফ্রান্স অনূর্ধ্ব-২১ দলের হয়ে লিশটেনস্টাইন অনূর্ধ্ব-২১ দলের বিরুদ্ধে তার অভিষেক ম্যাচেই ফ্রান্সের বয়সভিত্তিক দলের হয়ে প্রথমবারের মতো গোল করেছেন।
রয়্যাল এশিয়াটিক সোসাইটি
thumb|upright=1.5|রয়্যাল এশিয়াটিক সোসাইটির লোগো রয়াল এশিয়াটিক সোসাইটি (Royal Asiatic Society of Great Britain and Ireland, RAS) ব্রিটিশ সাম্রাজ্যের এশীয় প্রজাদের বিজ্ঞান, সাহিত্য ও শিল্পকলা বিষয়ক ব্যাপারে অনুসন্ধান ও উৎসাহ প্রদানের জন্য ১৮২৪ সালে প্রতিষ্ঠিত হয়। শুরু থেকেই বক্তৃতা, গবেষণাপত্র ও অন্যান্য প্রকাশনার মাধ্যমে এশীয় সংস্কৃতি ও সমাজ বিষয়ক সর্বোচ্চ মানের একটি প্রতিষ্ঠান হিসেবে এটি গড়ে উঠেছে। এশীয় বিদ্যার ক্ষেত্রে এটি ব্রিটেনের একটি সুপ্রাচীন বিদ্বৎসমাজ।
পোরূর
পোরূরের শুরুর দিককার ইতিহাস নথিভূক্ত করা যায় চোল সাম্রাজ্যের সময়কালে, এটি ছিল চোল রাজাদের শাসন বিভাগ পেরুরনাড়ুর প্রশাসনিক সদর। পোরূর হ্রদ আশেপাশের আইয়াপ্পানতাঙ্গল, মৌলিবক্কম ও মঙ্গাড়ুর মতো লোকালয়গুলির স্বাদুজলের প্রধান উৎস। এখানে রয়েছে রামচন্দ্র চিকিৎসা মহাবিদ্যালয়। এখানে রয়েছে এয়ার ট্রানস্পর্ট কমিউনিকেশনে পরিষেবা দানকারী মনো-পালস চিকিৎসা কেন্দ্র।
ইতিহাস
১৯৬১ খ্রিস্টাব্দে পোরূর ছিল তৎকালীন চিঙ্গলপৎ জেলার সঈদাপেট তালুকের অন্তর্গত একটি গ্রাম তথা গ্রাম পঞ্চায়েত।  এরপরেই সঈদাপেট তালুকটিকে মাদ্রাজ শহরের সঙ্গে প্রশাসনিকভাবে যুক্ত করা হয়।  বিশেষত মাউন্ট-পুন্তমল্লী সড়ক বরাবর বেশ কিছু রাসায়নিক কলে বিভিন্ন পণ্য তৈরি হয় এবং অর্থনৈতিক উন্নতি ঘটতে থাকে।
১৯৭৭ খ্রিস্টাব্দের ১লা অক্টোবর তারিখে পোরূর গ্রাম পঞ্চায়েতকে প্রথম শ্রেণীর নগর পঞ্চায়েতে উন্নীত করা হয়। পরে ১৯৮২ খ্রিস্টাব্দের ২৪শে ফেব্রুয়ারি তারিখে এটিকে প্রথম শ্রেণীর নগর পঞ্চায়েত থেকে মনোনীত বিশেষ শ্রেণীর নগর পঞ্চায়েতে পরিণত করা হয়। ১৯৮১ খ্রিস্টাব্দে এই প্রথম শ্রেণীর নগর পঞ্চায়েতের জনসংখ্যা ছিল ৮,৬৩৩ জন। ২০০১ সালে এই জনসংখ্যা বৃদ্ধি হয়ে দাঁড়ায় ২৮,৭৮২ জন।
২০১১ খ্রিস্টাব্দে ভারতের জনগণনা অনুসারে এই শহরের জনসংখ্যা হয় ৪৬,৬৯০ জন, যেখানে পুরুষ ২৩,৪৫০ জন ও নারী ২৩,২৪০ জন অর্থাৎ প্রতি হাজার পুরুষে ৯৯১ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ৫,১১২ জন যেখানে শিশুপুত্র সংখ্যা ২,৬৭২ জন এবং শিশুকন্যা সংখ্যা ২,৪৪০ জন। জনসংখ্যা অনুপাতে শিশু ১০.৯৫ শতাংশ। শহরটির সাক্ষরতার হার ছিল ৯৩.৬৬ শতাংশ যেখানে পুরুষ সাক্ষরতার হার ৯৬.৫৩ শতাংশ ও নারী সাক্ষরতার হার ৯০.৭৮ শতাংশ। শহরে মোট পরিবার সংখ্যা ১১,৮০৩ টি।
রোশনারা বেগম
রোশনারা বেগম (৩সেপ্টেম্বর ১৬১৭ – ১১ সেপ্টেম্বর ১৬৭১) ছিলেন একজন মুঘল রাজকন্যা। তিনি সম্রাট শাহজাহান ও তার স্ত্রী মুমতাজ মহলের তৃতীয় কন্যা। রোশনারা ছিলেন একজন মেধাবী নারী এবং একজন প্রতিভাবান কবি। তিনি তার ছোট ভাই আওরঙ্গজেবের পক্ষপাতী ছিলেন এবং ১৬৫৭ সালে শাহজাহানের অসুস্থতার পরে সংঘটিত উত্তরাধিকার যুদ্ধের সময় তাকে সমর্থন করেছিলেন। ১৬৫৮ সালে আওরঙ্গজেবের সিংহাসনে আরোহণের পর, রোশনারাকে তার ভাই পদশাহ বেগম উপাধি দিয়েছিলেন এবং তিনি মুঘল সাম্রাজ্যের প্রথম নারী হিসেবে তৎকালে একজন শক্তিশালী রাজনৈতিক ব্যক্তিত্ব হয়ে ওঠেন। বর্তমানে উত্তর দিল্লিতে অবস্থিত একটি আনন্দ উদ্যান রোশনারা বাগের জন্য তিনি সবচেয়ে বেশি পরিচিত। বর্তমানের রোশনারা ক্লাব যা ১৯ শতকের শেষদিকে ব্রিটিশদের দ্বারা নির্মিত একটি কান্ট্রি ক্লাব ছিল সেটি আসলে রোশনারা বাগের একটি অংশ।
পরিবার
রোশনারার চার ভাইয়ের মধ্যে সবচেয়ে বড়, দারা শিকোহ ছিলেন শাহজাহানের প্রিয় পুত্র এবং ময়ূর সিংহাসনের উত্তরাধিকারী। দ্বিতীয় পুত্র শাহ সুজা বাংলার বিদ্রোহী গভর্নর ছিলেন। তৃতীয় পুত্র আওরঙ্গজেব ছিলেন দাক্ষিণাত্যের নামমাত্র গভর্নর। কনিষ্ঠ পুত্র মুরাদকে গুজরাটের গভর্নরশিপ দেওয়া হয়েছিল, যে পদে তিনি এতটাই দুর্বল এবং এতটাই অকার্যকর প্রমাণিত হয়েছিলেন যে শাহজাহান তার উপাধি কেড়ে নিয়েছিলেন, পরিবর্তে দারা শিকোহকে প্রদান করেছিলেন। এটি শাহজাহান এবং তার ক্ষুব্ধ ছোট ছেলেদের মধ্যে একটি পারিবারিক লড়াই শুরু করেছিল, যারা বয়স্ক সম্রাটকে ক্ষমতাচ্যুত করার এবং নিজেদের জন্য সিংহাসন দখল করার সিদ্ধান্ত নিয়েছিল। এই ক্ষমতার লড়াইয়ের সময়, দারা শিকোহ তার বড় বোন জাহানারা বেগমের সমর্থন পেয়েছিলেন, আর রোশনারা বেগম আওরঙ্গজেবের পক্ষে ছিলেন।
মৃত্যু
থাম্ব| রোশনারা বেগমের সমাধি, [[দিল্লি]] থাম্ব| উত্তর দিল্লির ফুলবংগাশে রোশনারার সমাধি আওরঙ্গজেবের শাসন প্রতিষ্ঠিত হওয়ার পরেও, রোশনারা তার কর্মের পরিণাম সম্পর্কে ভীত ছিলেন এবং তাই, প্রাচীর ঘেরা শহর থেকে দূরে তার জন্য একটি প্রাসাদ তৈরি করতে আওরঙ্গজেবকে বলেছিলেন। তিনি রাজনীতি থেকে দূরে থাকার সিদ্ধান্ত নিয়েছিলেন, কারণ এটি তার জন্য বিপজ্জনক এবং অনিশ্চিত হয়ে উঠছিল। রোশনারা ঘন জঙ্গলে ঘেরা দিল্লিতে তার প্রাসাদে একটি রহস্যময় জীবন কাটাতে বেছে নিয়েছিলেন। তিনি কখনই বিয়ে করেননি এবং জীবনের শেষ অবধি তার প্রাসাদে থাকতেন। আওরঙ্গজেব তার বোনকে বিচ্ছিন্নভাবে বিষ খাওয়ানোর ব্যবস্থা করেছিলেন, ফলে মারা গিয়েছিলেন তিনি। রোশনারা বাগানের মাঝখানে তার প্রাসাদটি ভারতের ইতিহাসে তিনি যে গুরুত্বপূর্ণ ভূমিকা পালন করেছিলেন তার একটি স্মারক হিসেবে আছে। তিনি ৫৪ বছর বয়সে মারা যান। আওরঙ্গজেব তাকে রোশনারা বাগে দাফন করেছিলেন, এই বাগান তিনি নিজেই নকশা এবং অনুমোদিত করেছিলেন।
একবিংশ শতাব্দীর দক্ষতা
একবিংশ শতাব্দীর দক্ষতা হচ্ছে সেইসব দক্ষতা ও সামর্থ্য যেগুলো শিক্ষাবিদ, ব্যবসায়ী প্রতিষ্ঠান ও সরকারি প্রতিষ্ঠানসমূহ একবিংশ শতাব্দীর আবশ্যকীয় যোগ্যতা হিসেবে স্বীকৃতি দিয়েছে। বর্তমান সময়ের তথ্যপ্রযুক্তির যুগে শিক্ষার্থীদের এই দক্ষতাগুলো অর্জন করা অত্যন্ত জরুরি বলে মনে করা হয়। এই দক্ষতাগুলোর ভেতরে অনেকগুলো আবার অর্জন করা বেশ পরিশ্রমসাধ্য, যেমন: যুক্তিপ্রদর্শন, জটিল সমস্যার সামধান করা, দলগত কাজ ইত্যাদি। এই দক্ষতাগুলো প্রাতিষ্ঠানিক শিক্ষার সাথে সম্পর্কিত নয়। একইসাথে এগুলো জ্ঞানমূলক দক্ষতাও নয়।
বিংশ শতাব্দীর শেষ কয়েক দশক এবং একবিংশ শতাব্দীর শুরুর দশকে পৃথিবীর অর্থনীতি এবং প্রযুক্তিতে প্রচুর যুগান্তকারী পরিবর্তন এসেছে। চাকুরি করার জায়গাগুলোতে এখন নতুন ধরনের দক্ষতা চাওয়া হচ্ছে, ফলে শিক্ষার্থীরা এই দক্ষতাগুলো শিখে আসবে, এটাই প্রত্যাশা করা হচ্ছে। আশির দশকে সরকার, শিক্ষাবিদ ও বিখ্যাত চাকুরিদাতা প্রতিষ্ঠানগুলো নতুন যুগে চাকরিপ্রার্থী তরুণদের থেকে কাঙ্ক্ষিত দক্ষতাগুলোর একটা সিরিজ রিপোর্ট তৈরি করে। এই রিপোর্টে বিভিন্ন দক্ষতার কথা উঠে আসে।
বর্তমান সময়ে চাকরির যোগ্যতার সংজ্ঞা আগের তুলনায় অনেকটাই বদলে গেছে। এর আগের এক বা দুই প্রজন্মের মানুষেরা প্রধানত কর্মক্ষেত্রে স্থিরতা ও চাকরির নিরাপত্তা চাইতেন। কিন্তু এখনকার প্রজন্ম চায় তাদের কাজে আনন্দ খুঁজে পেতে। একইসাথে বর্তমান প্রজন্মের লোকজন একই চাকরিতে বেশিদিন থাকতে চায় না। দেখা গেছে, তারা গড়ে প্রতি ৪.৪ বছরে একবার চাকরি বদল করে। যেহেতু চাকরিদাতাদের প্রত্যাশা বদলেছে, একইসাথে চাকরিপ্রার্থীদের কর্মক্ষেত্রে নমনীয়তা ও খাপ খাইয়ে নেবার ধরনও সময়ের সাথে সাথে বদলে গেছে।
alt=21st Century Skills|থাম্ব|একবিংশ শতাব্দীর দক্ষতাসমূহ|500x500px
পশ্চিমা অর্থনীতি বর্তমানে শিল্পনির্ভর নয়, বরং কর্মনির্ভর হয়ে উঠেছে। ফলে কারিগরি শিক্ষার গুরুত্ব হ্রাস পেয়েছে। কিছু নির্দিষ্ট দক্ষতা অর্জন করার মাধ্যমে কর্ম বাজারে নিজের চাহিদা বৃদ্ধি করা যায়। তথ্যপ্রযুক্তির সাক্ষরতা এর ভেতরে অগ্রগণ্য। মানুষের সাথে যোগাযোগ, সমন্বয় করে কাজ করা, অন্যদেরকে পরিচালনা করতে জানা এই বিষয়গুলোকে অত্যন্ত গুরুত্বের সাথে দেখা হয়।[8] এগুলোকে অনেক সময় ফলিত দক্ষতা বা কমনীয় দক্ষতা বলা হয়ে থাকে, যার ভেতরে রয়েছে ব্যক্তিগত, আন্তঃব্যক্তিক অথবা শিখনকেন্দ্রিক দক্ষতা; যেমন জীবনদক্ষতা (সমস্যা সমাধানের যোগ্যতা), মানবিক দক্ষতা ও সামাজিক দক্ষতা। এই দক্ষতাগুলোকে তিন ভাগে ভাগ করা যেতে পারে:
এই দক্ষতাগুলোর বেশিরভাগকে আধুনিককালের শিক্ষার অন্যতম চাবিকাঠি বলা হয়ে থাকে। এগুলো ছাড়া শুধুমাত্র প্রাতিষ্ঠানিক শিক্ষাকে অসম্পূর্ণ মনে করা হয়।
ইতিহাস
১৯৮১ সালে মার্কিন যুক্তরাষ্ট্রের শিক্ষা উন্নয়ন বিষয়ক একটি কমিষন গঠন করা হয়। এই কমিশন ১৯৮৩ সালে একটি রিপোর্ট প্রদান করে। এতে শিক্ষার গুণগত উন্নয়নের জন্য পঠিত বিষয় ও মূল্যায়নে বেশকিছু পরিবর্তনের সুপারিশ করা হয়। এগুলোর সারসংক্ষেপ হচ্ছে:
অধ্যয়নের প্রধান পাঁচটি ভিত্তিগত বিষয়: ইংরেজি, গণিত, বিজ্ঞান, সামাজিক অধ্যয়ন, কম্পিউটার বিজ্ঞান।
শিক্ষাক্রমের যেসব স্থানে উন্নয়ন আবশ্যক: দক্ষতা বাড়ানো, সহানুভূতিশীল করে তোলা, বিদেশি ভাষায় দক্ষতা, শিল্প-সংস্কৃতি ও চারুকলা, কারিগরি শিক্ষা ও মানসম্মত উচ্চশিক্ষা।
যে দিকগুলো আলোচ্য:
পরবর্তীতে এই দক্ষতাগুলোর সংজ্ঞায়নে নানা কাটাছেঁড়া হয়েছে এবং আরো অনেক দক্ষতা সংযোজিত হয়েছে। ম্যাসাচুসেট্‌স ইনস্টিটিউট অব টেকনোলজি, ব্রিটিশ কাউন্সিল সহ বিশ্বের বিভিন্ন নামকরা সংস্থার প্রাতিষ্ঠানিক ও শিক্ষাবিষয়ক গবেষণায় এই দক্ষতাগুলো নির্ধারিত হয়েছে।
দক্ষতাসমূহ
বিংশ শতাব্দীর দক্ষতা হিসেবে বিভিন্ন গবেষণা বা রিপোর্টে ভিন্ন ভিন্ন দক্ষতার নাম এলেও এগুলোর ভেতর কিছু সাধারণ মিল লক্ষ করা যায়। এই দক্ষতাগুলোর বেশিরভাগই মূলত একজন ব্যক্তিকে তার পারিপার্শ্বিক বিষয়াবলী সম্পর্কে সচেতন করার জন্য নির্দে‌শিত। একইসাথে সময়ের সাথে অগ্রসর হওয়া পৃথিবীতে একজন যোগ্য ও গুণসম্পন্ন ব্যক্তি হয়ে ওঠার জন্য এগুলো অর্জন করা দরকার।
আমেরিকান ম্যানেজমেন্ট অ্যাসোসিয়েশন
এরা চাকরিপ্রার্থীদের ভেতরে তিনটি দক্ষতা আশা করে। এগুলো হচ্ছে: যুক্তিপূর্ণ সমালোচনা, যোগাযোগ দক্ষতা ও সমন্বয়।
কমন কোর স্ট্যান্ডার্ড
এটি ২০১০ সালে যুক্তরাষ্ট্র কর্তৃক গৃহীত একটি পদক্ষেপ, যা শিক্ষার উন্নয়নকল্পে নেয়া হয়েছিলো। এতে নিম্নের দক্ষতাগুলো উল্লেখিত হয়:
স্ক্যান্স‌
১৯৮৩ সালের রিপোর্টটিকে অনুসরণ করে যুক্তরাষ্ট্রের সরকারি শ্রমবিভাগ Secretary's Commission on Achieving Necessary Skills (SCANS) বা স্ক্যান্স-কে একুশ শতকের কাঙ্ক্ষিত দক্ষতাসমূহ নিরূপণের দায়িত্ব দেয়। তারা নিচের দক্ষতাগুলো সুপারিশ করে:
পি-২১ দক্ষতাসমূহ
Partnership for 21st Century Skills (P21) বা পি-২১ নামক একটি বেসরকারি সংস্থা কর্তৃক ২০০২ সালে এই দক্ষতাগুলো নির্দেশিত হয়।
৪সি দক্ষতা
সাউথ ক্যালিফোর্নিয়া বিশ্ববিদ্যালয়
এরাও 'সি' দিয়ে সূচিত চারটি দক্ষতা প্রস্তাব করে।
প্রয়োগ
২১ শতকের দক্ষতা অর্জন ও প্রয়োগের ক্ষেত্রে সরকারি বেসরকারি অনেকগুলো প্রতিষ্ঠান ভূমিকা রাখছে। অনেক প্রতিষ্ঠানই এখন চাকরি প্রদানের ক্ষেত্রে এই দক্ষতাগুলো বিবেচনা করছে।
পেরভিস এস্তুপিনিয়ান
পেরভিস হোসুয়ে এস্তুপিনিয়ান তেনোরিও (Pervis Estupiñán, ; জন্ম: ২১ জানুয়ারি ১৯৯৮; পেরভিস এস্তুপিনিয়ান নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে ইংরেজ ক্লাব ব্রাইটন অ্যান্ড হোভ আলবিয়ন এবং ইকুয়েডর জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।
২০১৫ সালে, এস্তুপিনিয়ান ইকুয়েডর অনূর্ধ্ব-১৭ দলের হয়ে ইকুয়েডরের বয়সভিত্তিক পর্যায়ে অভিষেক করেছিলেন। প্রায় দুই বছর যাবত ইকুয়েডরের বয়সভিত্তিক দলের হয়ে খেলার পর, তিনি ২০১৯ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ২৮ ম্যাচে ৩টি গোল করেছেন।
আন্তর্জাতিক ফুটবল
এস্তুপিনিয়ান কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১৪ই নভেম্বর তারিখে ঘোষিত ইকুয়েডরের ২৬ সদস্যের চূড়ান্ত দলে স্থান পেয়েছেন।
ইমন মাহমুদ
মোহাম্মদ ইমন মাহমুদ বাবু (জন্ম: ৩ জুন ১৯৯১; ইমন মাহমুদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।
২০০৯–১০ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০১৩–১৪ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে মাত্র ১ মৌসুম অতিবাহিত করার পর ঢাকা আবাহনীর সাথে চুক্তি স্বাক্ষর করেছেন। পরবর্তীকালে, তিনি বসুন্ধরা কিংসের হয়ে খেলেছেন। ২০২১–২২ মৌসুমে, তিনি বসুন্ধরা কিংস হতে বাংলাদেশী ক্লাব ঢাকা আবাহনীতে যোগদান করেছেন।
২০০৯ সালে, বাবু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন।
ব্যক্তিগতভাবে, বাবু বেশ কিছু পুরস্কার জয়লাভ করেছেন, যার মধ্যে ২০১৭ বাংলাদেশ ফেডারেশন কাপের সেরা খেলোয়াড়ের পুরস্কার জয় অন্যতম। দলগতভাবে, বাবু এপর্যন্ত ১০টি শিরোপা জয়লাভ করেছেন, যার মধ্যে ৩টি শেখ রাসেলের হয়ে, ১টি ঢাকা মোহামেডানের হয়ে, ৪টি ঢাকা আবাহনীর হয়ে এবং ২টি বসুন্ধরা কিংসের হয়ে জয়লাভ করেছেন।
প্রারম্ভিক জীবন
মোহাম্মদ ইমন মাহমুদ বাবু ১৯৯১ সালের ৩রা জুন তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০০৯ সালের ২৬শে এপ্রিল তারিখে, মাত্র ১৭ বছর ১০ মাস ২৪ দিন বয়সে, উভয় পায়ে ফুটবল খেলায় পারদর্শী বাবু কম্বোডিয়ার বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৫৭ তম মিনিটে মধ্যমাঠের খেলোয়াড় মোহাম্মদ জাহিদ হোসেনের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে বাবু সর্বমোট ৩ ম্যাচে অংশগ্রহণ করেছেন।
মুহাম্মদ উমাইর
মুহাম্মদ উমাইর (Mohamed Umair; জন্ম: ৩ জুলাই ১৯৮৮) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব মাজিয়া এবং মালদ্বীপ জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।
২০১০ সালে, উমাইর মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। মালদ্বীপের বয়সভিত্তিক দলের হয়ে খেলার পূর্বে, তিনি ২০০৭ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৬৭ ম্যাচে ৮টি গোল করেছেন।
প্রারম্ভিক জীবন
মুহাম্মদ উমাইর ১৯৮৮ সালের ৩রা জুলাই তারিখে মালদ্বীপের মালেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
রামপাল সিংহ গন্ডা
রামপাল সিংহ (জন্ম: ১০ জুলাই ১৯৩৭) উত্তর প্রদেশের গোন্ডার (মেহনাউন নির্বাচনী এলাকা) একজন ভারতীয় রাজনীতিবিদ। তিনি কখনও কখনও ওরফে ' বাবু জি' নামে পরিচিত। তিনি ৩ বার রাজ্য বিধানসভার সদস্য ছিলেন। প্রথমবার কংগ্রেসের টিকিটে এবং তারপরে সমাজবাদী পার্টি থেকে।
সিং তাঁর রাজনৈতিক জীবন শুরু করেছিলেন লখনউ বিশ্ববিদ্যালয়ের ছাত্রনেতা হিসাবে। ভারতীয় জাতীয় কংগ্রেস (আইএনসি) সদস্য হওয়ার পরে তিনি অনেক পদে দায়িত্ব পালন করেছেন। তিনি সমস্ত সমাবেশে সক্রিয় ভূমিকা নিয়েছিলেন এবং রাজেশ পাইলট, এনডি তিওয়ারি এবং গান্ধী পরিবারের খুব কাছের হিসাবে বিবেচিত ছিলেন। তিনি পেশায় একজন আইনজীবী এবং কৃষিবিদ। তিনি লেঃ শ্রীমতী বৈদেহি দেবীর সাথে বিবাহবন্ধনে আবদ্ধ হয়েছেন।
মুহাম্মদ উমাইর
আন্তর্জাতিক ফুটবল
উমাইর মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে ওমান অনূর্ধ্ব-২৩ দলের বিরুদ্ধে ম্যাচে মালদ্বীপ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। মালদ্বীপের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।
২০০৭ সালের ৮ই অক্টোবর তারিখে, মাত্র ১৯ বছর, ৩ মাস ও ৫ দিন বয়সে, বাম পায়ে ফুটবল খেলায় পারদর্শী উমাইর ইয়েমেনের বিরুদ্ধে অনুষ্ঠিত ২০১০ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ইয়েমেন ০–৩ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে উমাইর সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর, ৬ মাস ও ১০ দিন পর, মালদ্বীপের জার্সি গায়ে প্রথম গোলটি করেছেন; ২০০৯ সালের ১৮ই এপ্রিল তারিখে, ভুটানের বিরুদ্ধে ম্যাচের ৮০তম মিনিটে  মালদ্বীপের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
সারং পার্টি গার্ল
সারং পার্টি গার্ল (এছাড়াও এসপিজি নামেও পরিচিত) হল একটি পরিভাষা, যা সিঙ্গাপুর এবং (একটি ক্ষুদ্রতর ব্যাপ্তি) উপদ্বীপীয় মালয়েশিয়া এবং থাইল্যান্ডের (জাতিগত মালয়) মহিলাদের মধ্যে যারা একচেটিয়াভাবে সাদা পুরুষদের (সাধারণত উচ্চ শ্রেণীর সম্ভাব্য আর্থিক বা সামাজিক সুবিধা পাবার জন্য) সাথে মেলামেশা করে তাদের বোঝাতে ব্যবহৃত হয়।
সাধারণ ধরন
ঐতিহাসিকভাবে, গোড়ার দিকে "সারং পার্টি গার্ল" এর একটি মিথ্যা বিদেশী উচ্চারণভঙ্গি ছিল, উস্কানিমূলকভাবে পোশাক পরা এবং একচেটিয়াভাবে মেলামেশা বা সাদা পুরুষদের পছন্দ করা, হোক সে সিঙ্গাপুরী বা বিদেশী। স্থানীয় বিনোদনে সারং পার্টির গার্ল বলতে আগে সাধারণত স্বর্ণ-লোভী, স্বামী ছিনিয়ে নেওয়ার এশীয় মহিলাদের চিত্রিত কর হতো এবং এই ধারণাটি ১৯৭০-এর দশকে সিঙ্গাপুরের ক্ষয়িষ্ণু ইমেজ গঠনে অনেকটা অবদান রেখেছিল, যা সেন্ট জ্যাকের মতো চলচ্চিত্রে দেখা যায়। যার কারণে, সারং পার্টি গার্ল হিসাবে পরিচিতি পাওয়া মহিলাদের প্রায়শই নেতিবাচক বক্তব্য সহ্য করতে হতো। ১৯৯০-এর দশকে অস্ট্রেলীয় লেখক জিম আইচিসনের এক বিস্ময়কর কৌতুকপূর্ণ বইয়ের সাহায্যে সারং পার্টির গার্ল ধরনটি জনপ্রিয় হয়েছিল, এসপিজি এবং সিঙ্গাপুরের সংস্কৃতি সম্পর্কিত বিষয়গুলির একটি ব্যঙ্গাত্মক চিত্র প্রদান করেছিল। সময়ের সাথে সাথে এই শব্দটি কিছুটা আরও অবমাননাকর অর্থ গ্রহণ করেছে। আজকাল, সারং পার্টির গার্ল মেয়েদের আর অনন্য পোশাক কোড বা চেহারা দ্বারা চিহ্নিত করা যায় না, কেবল স্থানীয় মহিলাদের মধ্যে যারা কোনও ককেশীয় নৃগোষ্ঠীর পুরুষদের সাথে সামাজিকীকরণ, বিশেষত রোমান্টিক বা যৌন সম্পর্ক করতে পছন্দ করে। একজন সারং পার্টি গার্ল সাধারণত একজন ফেটিশ হিসাবে অনুভূত, যারা বর্ণবাদী এবং তাদের নিজের সম্প্রদায়ের বিরুদ্ধে বৈষম্যমূলক এবং স্ব-জাতি বিদ্বেষ থেকে উদ্ভূত জাতি, যারা সাদা মানুষের প্রতি পক্ষপাতিত্ব দেখায় এবং কার্যকরভাবে তাদের এশীয় পরিচয় ত্যাগ করে।
কাজভিন প্রদেশ
কাজভিন প্রদেশ ইরানের ৩০টি প্রদেশের একটি। এটি দেশের উত্তর-পশ্চিম অংশে অবস্থিত। এর রাজধানীর নামও কাজভিন। এই প্রদেশে প্রায় ১২ লক্ষ লোক বাস করেন।
নব্যব্যাকরণবিদ
নব্যব্যাকরণবিদগণ (Junggrammatiker) জার্মানির লাইপ্‌ৎসিশ বিশ্ববিদ্যালয়ভিত্তিক একদল ভাষাবিজ্ঞানী, যারা ধ্বনি পরিবর্তনের নিয়মতান্ত্রিকতার ওপর ১৯শ শতকে একটি অনুকল্প প্রকাশ করেছিলেন।
প্রধান প্রধান নব্যব্যাকরণবিদরা হচ্ছেন:
এভিল অ্যাঞ্জেল (স্টুডিও)
এভিল অ্যাঞ্জেল একটি মার্কিন প্রযোজনা সংস্থা এবং জন স্ট্যাগলিয়ানো প্রতিষ্ঠিত এবং মালিকানাধীন অশ্লীল চলচ্চিত্রগুলির পরিবেশক ।
স্টাগলিয়ানো এবং এভিল অ্যাঞ্জেল ১৯৮০ এর দশকের শেষদিকে গঞ্জো পর্নোগ্রাফি ঘরানার সূচনা করেছিলেন। বেশ কয়েকজন প্রশংসিত অশ্লীল চলচ্চিত্র পরিচালক এভিল অ্যাঞ্জেলের হয়ে কাজ করেছেন এবং এর চলচ্চিত্রগুলি অসংখ্য পুরস্কার জিতেছে।
এটিকে মার্কিন যুক্তরাষ্ট্রের শীর্ষস্থানীয় পর্ন-চলচ্চিত্র প্রযোজক হিসাবে বর্ণনা করা হয়, মার্কিন যুক্তরাষ্ট্রে হার্ডকোর পর্নোগ্রাফিক চলচ্চিত্র বিতরণকে প্রভাবিত করা মুষ্টিমেয় কয়েকটি সংস্থার মধ্যে এটি একটি এবং এটি সবচেয়ে লাভজনক একটি পর্ন স্টুডিও।
ইতিহাস
ডান|থাম্ব|219x219পিক্সেল| এভিল অ্যাঞ্জেলের মালিক জন স্টাগালিয়ানো ।
পটভূমি এবং সূচনা
ফিল্ম থেকে ভিডিও টেপে ইন্ডাস্ট্রি সরে যেতেই এ কোম্পানির সুনাম বেড়ে যায়। ১৯৭০এর দশকের শেষের দিকে সেলুলয়েডে সাধারণত ৩৫ মিমি-তে পর্ন ফিল্মের খরচ হতে পারে প্রায় ৩৫০,০০০ ডলার হতে পারে। ১৯৮৩ সালে ভিসিআর সম্প্রতি চালু হয়েছিল, এবং প্রযোজকরা ভিডিও টেপে অশ্লীল চলচ্চিত্র তৈরি শুরু করেছিলেন। একটি ভিডিও তৈরী করতে কমপক্ষে $ ৫,০০০ ডলার খরচ হত, আর একটা চলচ্চিত্র তৈরীতে গড়পরতা ৪০,০০০ ডলার খরচ হত। নব্বইয়ের দশকে, ভিডিও ক্যামেরা দিয়ে তার প্রযোজনার শুটিংয়ের মাধ্যমে, এভিল অ্যাঞ্জেল ৮,০০০ ডলারে চলচ্চিত্র তৈরি করে। স্টাগলিয়ানোর শুরুতে চলচ্চিত্র নির্মাণ সম্পর্কে খুব একটা জানত না, তবে তিনি ১৯৮৩ সালে ৮,০০০ ডলারে তার প্রথম সিনেমাটি করেছিলেন: স্টেসি ডোনভান  অভিনীত বাউন্সিং বানস । পরবর্তী ছয় বছর তিনি অন্য সংস্থার জন্য ভিডিও উৎপাদন ও বিতরণের জন্য চলচ্চিত্রের শুটিং করেছেন।
সাফল্য
১৯৯০ এর দশকে স্টাগালিয়ানো আমেরিকান পর্নোগ্রাফিক ফিল্ম ইন্ডাস্ট্রির অন্যতম সফল ব্যক্তিত্ব হয়ে ওঠেন। ১৯৯০ সালে প্যাট্রিক কলিন্স এবং স্টাগালিয়ানো এভিল অ্যাঞ্জেলের সহযোগী হিসাবে এলিগেন্ট অ্যাঞ্জেল লেবেল প্রতিষ্ঠা করেছিলেন। ১৯৯১ সালে স্টাগালিয়ানো ব্রাজিলের সাও পাওলোতে একটি উৎপাদন সহায়ক সংস্থা প্রতিষ্ঠা করেন। ১৯৯৩ সালের মধ্যে সংস্থাটি প্রতি তিন সপ্তাহে একটি নতুন ভিডিও তৈরি করছিল এবং বছরে ১ মিলিয়ন ডলারেরও বেশি আয় করেছিল; ১৯৯৬ সালে এটি প্রায় অর্ধ মিলিয়ন ভিডিও বিক্রি করেছিল। ১৯৯০-এর দশকের মাঝামাঝি কোম্পানির ক্রমবর্ধমান পরিচালকের স্থিতিশীলতার প্রসঙ্গে তার বক্স কভারে "দ্য এভিল এম্পায়ার" শব্দটি ব্যবহার শুরু করে। ১৯৯৬ সালে কলিনস এলিগেন্ট অ্যাঞ্জেলকে একটি পৃথক সংস্থা হিসাবে প্রতিষ্ঠা করেছিলেন এবং ১৯৯৮ সালে এটি এভিল অ্যাঞ্জেলের সাথে সমস্ত সহযোগিতা সমাপ্ত করে।  কলিন্স বলেছিল যে স্ট্যাগালিয়ানো "ব্যবসা চালাতে পারে না, এবং তাকে ছাড়া ব্যর্থ হবে"।  স্টাগালিয়ানোর মতে, "প্যাট্রিক একটি বোকা। তিনি নিজের কাজটি ঠিকমতো করছিলেন না। কয়েক বছর আগে আমার তাকে বরখাস্ত করা উচিত ছিল "।
পরিচালক এবং ফিল্ম
সংস্থাটি অন্যান্য পর্নো স্টুডিওর থেকে পৃথক। অন্যান্য স্টুডিও নিজস্ব পরিচালকদের সাথে চুক্তি করে এবং তাদের নির্মিত চলচ্চিত্রগুলির মালিকানা নেয়, যেখানে এভিল অ্যাঞ্জেল চলচ্চিত্রটির উৎপাদন, বিতরণ, প্রচার এবং বিক্রয় পরিচালনা করে এবং মোট বিক্রয়ের শতাংশ গ্রহণ করে। প্রতিটি পরিচালকের নিজস্ব নির্দিষ্ট স্টাইল থাকে এবং তাদের নিজস্ব ব্র্যান্ড পরিচয় থাকে। অন্য কোম্পানির কাছে ভিডিও বিক্রি করার আগের অভিজ্ঞতার কারণে স্ট্যাগালিয়ানো এই ব্যবসায়িক মডেল গ্রহণ করেছিলেন। অন্য কেউ যখন তার সামগ্রীর মালিকানা পেয়ে যায় তখন তাঁর খ্যাতি প্রতিষ্ঠা করা তাঁর পক্ষে কঠিন হয়ে পড়ে এবং যদি কোনও চলচ্চিত্র ভাল বিক্রি হয় তবে তিনি আর কোনও অর্থ পান না।
রোজী আফসারী
রোজী আফসারী (জন্ম: শামীমা আক্তার রোজী; ২৩ এপ্রিল ১৯৪৬ - ৯ মার্চ ২০০৭), যিনি রোজী সামাদ নামেও পরিচিত; একজন বাংলাদেশী চলচ্চিত্র অভিনেত্রী ছিলেন। তিনি ১৯৬৪ সালে এইতো জীবন চলচ্চিত্রের মাধ্যমে অভিনয় শুরু করেন। তিনি লাঠিয়াল (১৯৭৫) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন। তিনিই এই বিভাগের প্রথম বিজেতা। তার অভিনীত অন্যান্য উল্লেখযোগ্য চলচ্চিত্রসমূহ হল জীবন থেকে নেয়া (১৯৭০), তিতাস একটি নদীর নাম (১৯৭৩), সূর্য সংগ্রাম (১৯৭৪), সূর্য গ্রহণ (১৯৭৬), অশিক্ষিত (১৯৭৮), গোলাপী এখন ট্রেনে (১৯৭৮), ও এই ঘর এই সংসার (১৯৯৬)। ১৯৮৬ সালে আশা নিরাশা চলচ্চিত্র দিয়ে পরিচালক হিসেবে তার অভিষেক হয়। ২০০৫ সালে তার সর্বশেষ চলচ্চিত্র মুক্তি পায়।
প্রাথমিক জীবন
শামীমা আক্তার রোজী ১৯৪৬ সালের ২৩শে এপ্রিল লক্ষ্মীপুর জেলায় জন্মগ্রহণ করেন।
কর্মজীবন
রোজীর চলচ্চিত্র কর্মজীবন শুরু হয় ১৯৬৪ সালে জিল্লুর রহিম পরিচালিত এইতো জীবন চলচ্চিত্রের মধ্য দিয়ে। একই বছর তিনি জহির রায়হানের পরিচালনায় তৎকালীন পাকিস্তানে নির্মিত প্রথম রঙিন পূর্ণদৈর্ঘ্য চলচ্চিত্র সংগম-এ একটি প্রধান চরিত্রে অভিনয় করেন। পরের দুই বছরে তিনি একালের রূপকথা (১৯৬৫) ও রাজা সন্ন্যাসী (১৯৬৬) চলচ্চিত্রে অভিনয় করেন। ১৯৬০-এর দশকের শেষভাগে তিনি এতটুকু আশা (১৯৬৮), চোরাবালি (১৯৬৮), চেনা অচেনা (১৯৬৮), রাখাল বন্ধু (১৯৬৮), প্রতিকার (১৯৬৯), বেদের মেয়ে (১৯৬৯), আলোর পিপাসা (১৯৬৯), নীল আকাশের নীচে (১৯৬৯), ও জোয়ার ভাটা (১৯৬৯) চলচ্চিত্রে অভিনয় করেন।
১৯৭০-এর দশকে জীবন থেকে নেয়া, তিতাস একটি নদীর নাম, সূর্যগ্রহণ, ও সূর্য সংগ্রাম চলচ্চিত্রে তার অভিনয় ব্যাপক দর্শক নন্দিত হয়। ১৯৭৪ সালে নারায়ণ ঘোষ মিতা পরিচালিত আলোর মিছিল চলচ্চিত্রে অভিনয় করে। ১৯৭৫ সালে লাঠিয়াল চলচ্চিত্রে নাম চরিত্রের স্ত্রী চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন। অশিক্ষিত ইত্যাদি। তার সর্বশেষ অভিনীত ছবি 'পরম প্রিয়' ২০০৫ সালে মুক্তি পেয়েছিল।
ব্যক্তিগত জীবন
রোজী ১৯৮৫ সালে চলচ্চিত্র নির্মাতা মালেক আফসারীর সাথে বিবাহ বন্ধনে আবদ্ধ হন। ২০০৭ সালের ৯ মার্চ কিডনিজনিত রোগে ৫৭ বছর বয়সে রোজী মৃত্যুবরণ করেন।
ক্রিমিয়া প্রজাতন্ত্র
ক্রিমিয়া প্রজাতন্ত্র রাশিয়ার একটি ফেডারেল বিষয়, যা ক্রিমিয়া উপদ্বীপে অবস্থিত। প্রজাতন্ত্রের রাজধানী এবং বৃহত্তম শহর হ'ল সিম্ফেরপল, যা যুক্তরাষ্ট্রীয় শহর সেভাস্তোপোলের পিছনে ক্রিমিয়ার দ্বিতীয় বৃহত্তম শহর। সর্বশেষ আদমশুমারিতে, প্রজাতন্ত্রটির জনসংখ্যা ছিল ১৮,৯১,৪৬৫ জন (২০১৪ সালের আদমশুমারি)।
২০১৪ সালের ঘটনার পরে ক্রিমিয়া প্রজাতন্ত্র রাশিয়ান ফেডারেশনের মধ্যে একটি প্রজাতন্ত্র হিসাবে উপস্থিত হয়: মার্চ ২০১৪ সালে, রুশপন্থী বিচ্ছিন্নতাবাদী এবং রুশ সশস্ত্র বাহিনী কর্তৃক ক্রিমিয়া দখলের পরে, রাশিয়ায় যোগদানের ইস্যুতে ইউক্রেনের সংবিধান লঙ্ঘন করে গণভোট অনুষ্ঠিত হয়।  সরকারী ফলাফল ছিল 'ক্রিমিয়ানরা এই বিকল্পের সমর্থনে অপ্রতিরোধ্য ভোট প্রদান করে'। ক্রিমিয়া প্রজাতন্ত্র এবং সেভাস্তোপল রাশিয়ার দুটি ফেডারেল বিষয় হয়ে ওঠার সাথে রাশিয়ার সঙ্গে ক্রিমিয়া সংযুক্ত হয়।
রাশিয়া এবং জাতিসংঘের ১৭ টি সদস্য রাষ্ট্র ক্রিমিয়াকে রুশ ফেডারেশনের অংশ হিসাবে আনুষ্ঠানিকভাবে স্বীকৃতি দেয়, অন্যদিকে ইউক্রেন এবং অন্য ১১৪ টি জাতিসংঘের সদস্য রাষ্ট্র তা গ্রহণ করেনি। ইউক্রেন ক্রিমিয়াকে তার ভূখণ্ডের অবিচ্ছেদ্য অঙ্গ হিসাবে ক্রিমিয়া স্বায়ত্তশাসিত প্রজাতন্ত্র হিসাবে দাবি করে চলেছে, যা বেশিরভাগ বিদেশি সরকার দ্বারা এবং জাতিসংঘের বিভিন্ন সাধারণ পরিষদের রেজুলেশনে (৬৮/২৬২ এবং পরবর্তী কিছু রেজোলিউশন) সমর্থন করে।
কে বিশ্বনাথ
বিশ্বনাথ একজন অডিওগ্রাফার হিসেবে তার চলচ্চিত্র জীবন শুরু করেন এবং ষাট বছরে তিনি পারফর্মিং আর্টস, ভিজ্যুয়াল আর্টস, নান্দনিকতা, মেলোড্রামা এবং কবিতার উপর ভিত্তি করে কেন্দ্রীয় থিম সহ বিভিন্ন ঘরানার ৫৩ টি ফিচার চলচ্চিত্র পরিচালনা করেছেন। বিশ্বনাথের চলচ্চিত্রের মাধ্যমে জাতপাত, বর্ণ, অক্ষমতা, লিঙ্গ বৈষম্য, দুর্ব্যবহার, মদ্যপান এবং আর্থ-সামাজিক জটিলতা প্রভৃতি বিষয়গুলো ফুটে উঠেছে।
জীবনের প্রথমার্ধ
কাসিনাধুনি বিশ্বনাথ অন্ধ্রপ্রদেশের গুন্টুর জেলার রেপালে ১৯ ফেব্রুয়ারি ১৯৩০ সালে জন্মগ্রহণ করেন। তার পিতামাতা ছিলেন কাসিনাধুনি সুব্রমণ্যম এবং কাসিনাধুনি সরস্বতী (সরস্বথাম্মা) এবং তার পূর্বপুরুষের শিকড় ছিলো পেদাপুলিভারু, অন্ধ্রপ্রদেশে। কাসিনাধুনি ছিল তাঁর পারিবারিক নাম। বিশ্বনাথ গুন্টুর হিন্দু কলেজ থেকে ইন্টারমিডিয়েট অধ্যয়ন করেন এবং অন্ধ্র বিশ্ববিদ্যালয়ের অন্ধ্র খ্রিস্টান কলেজ থেকে বিএসসি ডিগ্রি অর্জন করেন। তিনি মাদ্রাজের ভাউহিনি স্টুডিওতে একজন সাউন্ড রেকর্ডিস্ট হিসেবে তার কর্মজীবন শুরু করেন, যেখানে তার বাবাও কাজ করতেন।
কর্মজীবন
তার কর্মজীবনের প্রথম দিকে, বিশ্বনাথ জাতীয় পুরস্কার বিজয়ী চলচ্চিত্র যেমন মুগা মানাসুলু (১৯৬৪) এবং ডাক্তার চক্রবর্তী (১৯৬৪) এর সাথে আদুর্তি সুব্বা রাও এর সাথে যুক্ত ছিলেন। বিশ্বনাথ সুদিগুন্ডালু (১৯৬৮) চিত্রনাট্য রচনা করেন এবং আত্মা গৌরবম (১৯৬৫), ও সীতা কথা (১৯৭৪) এবং জীবন জ্যোতি (১৯৭৫) এর মতো কাজগুলি পরিচালনা করেন যা রাজ্য নন্দী পুরস্কার অর্জন করে এবং তাসকেন্তে এশিয়ান এবং আফ্রিকান চলচ্চিত্র উৎসবে প্রদর্শিত হয়।
টেলিভিশন
বিশ্বনাথ কয়েকটি টেলিভিশন ধারাবাহিকেও অভিনয় করেছিলেন; এসভিবিসি টিভিতে শিব নারায়ণ তীর্থ হিসেবে, সান টিভিতে চেল্লাময় এবং ভেন্দার টিভিতে সূর্য্যবমসাম হিসেবে। তিনি জিআরটি জুয়েলার্সের মতো ব্র্যান্ডগুলিকে সমর্থন করেন এবং বিভিন্ন টেলিভিশন বিজ্ঞাপনে উপস্থিত হন।
ব্যক্তিগত জীবন এবং মৃত্যু
কাশিনাধুনী জয়লক্ষ্মীর সাথে বিশ্বনাথের বিয়ে হয়েছিল। অভিনেতা চন্দ্র মোহন, গায়ক এসপি বালাসুব্রহ্মণ্যম এবং গায়ক এসপি সাইলাজা ছিলেন তার চাচাতো ভাই।
লোকালহোস্ট
কম্পিউটার নেটওয়ার্কে, লোকালহোস্ট একটি হোস্টনাম যা বর্তমান কম্পিউটারকে অ্যাক্সেস করতে ব্যবহৃত হয়। এটি লুপব্যাক নেটওয়ার্ক ইন্টারফেসের মাধ্যমে হোস্টে চলমান নেটওয়ার্ক পরিষেবাগুলি অ্যাক্সেস করতে ব্যবহৃত হয়। লুপব্যাক ইন্টারফেস ব্যবহার করে যেকোনো স্থানীয় নেটওয়ার্ক ইন্টারফেস হার্ডওয়্যারকে বাইপাস করা যায়।
লুপব্যাক
একটি স্থানীয় নেটওয়ার্ক ইন্টারফেসের প্রয়োজন ছাড়াই হোস্টে একটি নেটওয়ার্ক পরিষেবা চালানোর জন্য কম্পিউটারের সাথে সংযুক্ত নেটওয়ার্কগুলি থেকে পরিষেবাটি অ্যাক্সেসযোগ্য না করে স্থানীয় লুপব্যাক মেকানিজম ব্যবহার করা যেতে পারে। উদাহরণস্বরূপ, একটি স্থানীয়ভাবে ইনস্টল করা ওয়েবসাইট একটি ওয়েব ব্রাউজার থেকে ইউআরএল  এর মাধ্যমে তার হোম পেজ প্রদর্শন করতে পারে।
নাম বিশ্লেষণ
আইপিভি৪ নেটওয়ার্ক মানগুলি সম্পূর্ণ ঠিকানা ব্লক 127.0.0.0/8 (১ কোটি ৬০ লক্ষেরও বেশি ঠিকানা) লুপব্যাকের উদ্দেশ্যে সংরক্ষণ করে। তার মানে এই যে কোন ঠিকানায় পাঠানো প্যাকেট ফেরত দেওয়া হয়। 127.0.0.1 ঠিকানাটি হলো আইপিভি৪ লুপব্যাক ট্রাফিকের জন্য আদর্শ ঠিকানা; বাকিগুলি সমস্ত অপারেটিং সিস্টেম দ্বারা সমর্থিত নয়। এগুলোকে হোস্টে একাধিক সার্ভার অ্যাপ্লিকেশন সেট আপ করতে ব্যবহার করা যেতে পারে, সবারই একই পোর্ট নম্বরে আছে। আইপিভি৬ মান লুপব্যাকের জন্য শুধুমাত্র একটি একক ঠিকানা বরাদ্দ করে, তা হলো ।
স্থানীয় হোস্ট নামের এক বা একাধিক আইপি ঠিকানার নির্ণয় সাধারণত অপারেটিং সিস্টেমের হোস্ট ফাইলে নিম্নলিখিত লাইন দ্বারা কনফিগার করা হয়: 127.0.0.1   localhost
কে বিশ্বনাথ
পুরস্কার
থাম্ব| ২০১৭ সালে রাষ্ট্রপতি প্রণব মুখার্জির কাছ থেকে দাদাসাহেব ফালকে পুরস্কার গ্রহণ করছেন বিশ্বনাথ
কোম প্রদেশ
কোম (ফার্সি ভাষায় قم) ইরানের ৩১টি প্রদেশের একটি। এটি ইরানের উত্তর-মধ্যাঞ্চলে অবস্থিত। এর রাজধানীর নাম কোম শহর। ১৯৯৫ সালে তেহরন প্রদেশ ভেঙে প্রদেশটি সৃষ্টি করা হয়। এর আয়তন ১১,২৩৭ বর্গকিলোমিটার। ২০১১ সালে এখানে প্রায় ১১,৫১,৬৭২ লোক বাস করতেন। এদের ৯৫.২ % শতাংশ কোম শহরে বাস করতেন এবং ৪.৮ % শতাংশ বাস করতেন কাছাকাছি বিভিন্ন পল্লীতে।
ফেন ক্রেসওয়েল
জর্জ ফেনউইক ক্রেসওয়েল (Fen Cresswell; জন্ম: ২২ মার্চ, ১৯১৫ - মৃত্যু: ১০ জানুয়ারি, ১৯৬৬) হোয়াঙ্গানুই এলাকায় জন্মগ্রহণকারী বিশিষ্ট নিউজিল্যান্ডীয় ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪০-এর দশকের শেষদিক থেকে ১৯৫০-এর সূচনাকাল পর্যন্ত নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও সেন্ট্রাল প্রভিন্স দলের পক্ষে খেলেছেন। দলে তিনি মূলতঃ ডানহাতি স্লো-মিডিয়াম বোলার ছিলেন। এছাড়াও বামহাতে ব্যাটিংয়ে সবিশেষ কৃতিত্ব প্রদর্শন করেছেন ফেন ক্রেসওয়েল।
প্রারম্ভিক জীবন
ওয়াঙ্গানুইয়ে জন্মগ্রহণকারী ফেন ক্রেসওয়েল, আর্থার ক্রেসওয়েলের বড় ভাই। মার্লবোরা বয়েজ কলেজে অধ্যয়ন করেন। ঐ কলেজের প্রথম একাদশে খেলেছেন তিনি।
নিখুঁত স্লো-মিডিয়াম বোলিং করতেন তিনি। বেশ দেরীতে ৩৩ বছর বয়সে প্রথম-শ্রেণীর ক্রিকেটে অভিষেক ঘটে তার। মাত্র একটি খেলায় অংশ নেয়ার পরই ১৯৪৯ সালে ইংল্যান্ড সফরে যাবার জন্য দলের সদস্য মনোনীত হন। ঐ সফরে ১৯ খেলায় অংশ নিয়ে ২৬.০৯ গড়ে ৬২ উইকেট তুলে নেন। তবে সফরের শেষদিকে চূড়ান্ত সফলতা আসে তার। ইয়র্কশায়ারের বিপক্ষে ৫/৩০ ও গ্ল্যামারগনের বিপক্ষে ৬/২১ লাভ করেন ক্রেসওয়েল।
১৯৪৯-৫০ মৌসুমে ওয়েলিংটনের পক্ষে খেলেন। নিউজিল্যান্ড একাদশের সদস্যরূপে সফরকারী অস্ট্রেলিয়ার বিপক্ষে একমাত্র ইনিংসে ৮/১০০ লাভ করেন। পরবর্তীতে ১১ নম্বরে ওয়াল্টার হ্যাডলি’র সাথে নয় রানের অবিচ্ছিন্ন জুটি গড়ে ইনিংস পরাজয় রুখে দেন।
আন্তর্জাতিক ক্রিকেট
১৯৪৯ সালে ইংল্যান্ড সফরে সিরিজের চূড়ান্ত টেস্টে খেলার সুযোগ পান ও ওভাল টেস্টের মাধ্যমে তার টেস্ট অভিষেক ঘটে। জ্যাক কাউয়ি’র সাথে বোলিং উদ্বোধনে নেমে ইংল্যান্ডের একমাত্র ও প্রথম ইনিংসে ছয় উইকেট নেন ১৬৮ রান খরচায়।  প্রথম নিউজিল্যান্ডীয় বোলার হিসেবে তিনি এ সম্মাননায় অভিষিক্ত হন। এছাড়াও, প্রথম নিউজিল্যান্ডীয় বোলার হিসেবে অভিষেক টেস্টে ছয় উইকেট দখল করেছিলেন। পরবর্তীতে অ্যালেক্স মইর ও কলিন ডি গ্র্যান্ডহোম অভিষেক টেস্টে ছয় উইকেট পেয়েছিলেন। এছাড়াও, নিচেরসারির ব্যাটসম্যান হিসেবে ১১ নম্বরে ব্যাটিংয়ে নামেন ও অপরাজিত ১২* তোলেন যা তার প্রথম-শ্রেণীর ক্রিকেটে সর্বোচ্চ সংগ্রহ ছিল। সফরকারী ইংল্যান্ডের বিপক্ষে দুই টেস্টে অংশ নেন। ১৭.৭১ গড়ে ৭ উইকেট পান তিনি।
অবসর
পিঠের আঘাতের কারণে পরবর্তী চার মৌসুমে তিনি মাত্র তিনটি খেলায় অংশ নিতে পেরেছিলেন। ফলশ্রুতিতে খেলোয়াড়ী জীবন থেকে অবসর নিতে বাধ্য হন।
১৯৬৬ সালে তাকে ব্লেনহেইম শহরে মৃত অবস্থায় দেখতে পাওয়া যায়। একটি আগ্নেয়াস্ত্র তার পিছনে তাক করানো ছিল। তিনি ক্যান্সারে ভুগছিলেন।
উপ-পরিদর্শক (পুলিশ)
সাব-ইন্সপেক্টর (এসআই) হল পুলিশের একটি পদমর্যাদা যা দক্ষিণ এশিয়ার দেশ বাংলাদেশ, পাকিস্তান, ভারত এবং শ্রীলঙ্কার পুলিশ বাহিনীতে ব্যাপকভাবে ব্যবহার হয়। এটা মূলত ব্রিটিশরা ব্যাপকভাবে ব্যবহার করে। ব্রিটিশ ঔপনিবেশিক পুলিশ বাহিনীতে এবং নির্দিষ্ট ব্রিটিশ পুলিশ বাহিনীতেও ব্যবহৃত হয়। এ পদমর্যাদা সাধারণত পুলিশ সাবস্টেশনের দায়িত্বে একজন পরিদর্শককে সহায়তা করা।
যুক্তরাজ্য
১৯ শতকের শেষের দিকে মেট্রোপলিটন পুলিশে সাব-ইন্সপেক্টর পদ প্রবর্তন করা হয়। এটি দীর্ঘস্থায়ী হয়নি, কার্যকরভাবে ১৮৯০ সালে স্টেশন সার্জেন্ট দ্বারা প্রতিস্থাপিত হয়েছিল। যে কর্মকর্তারা ইতিমধ্যে পদে ছিলেন তারা এটিকে ধরে রেখেছেন এবং শূন্যপদ দেখা দেওয়ার সাথে সাথেই পরিদর্শক হিসাবে তাদের পদোন্নতি করা হয়েছিল।
প্রোগ্রামিং প্যারাডাইম
থাম্ব|প্রোগ্রামিং দৃষ্টান্তের শ্রেণিবিন্যাস প্রোগ্রামিং প্যারাডাইম বা প্রোগ্রামিং ধারা হল প্রোগ্রামিং ভাষাসমূহের বৈশিষ্ট্য-ভিত্তিক প্রকারভেদ। কিছু প্যারাডাইম প্রোগ্রামিং ভাষার এক্সিকিউশনকালীন বৈশিষ্ট্যে গুরুত্ব দেয়, এবং কিছু প্যারাডাইম কোডের নির্মাণরীতিকে সর্বাগ্রে রাখে। প্রচলিত প্রধান প্যারাডাইমসমূহ:
প্রতিকী প্রোগ্রামিং কৌশল (যেমন প্রতিফলন, যা প্রোগ্রামের নিজেকে নির্দেশ করার সুযোগ দেয়) এবং অন্যান্য কিছু প্রচলিত প্রোগ্রামিং রীতিকেও একেক প্রকারের প্রোগ্রামিং প্যারাডাইম হিসেবে গণ্য করা যায়। তবে এ ধরনের কৌশলসমূহ অন্য সকল প্রধান প্যারাডাইমের অংশ হিসেবেই সাধারণত ব্যবহার করা হয়, তাই এদেরকে স্বতন্ত্র গুরুত্ববাহী প্যারাডাইম হিসেবে শ্রেণীভুক্ত করা হয় না।
ইম্পারেটিভ বা আজ্ঞাবাহী প্রোগ্রামিং ধারার দুটি মূল বৈশিষ্ট্য রয়েছে। প্রথমত, এরা প্রোগ্রামিং ধাপগুলো সম্পাদনের ক্রম (ক্রম নিয়ন্ত্রক প্রণালীসহ) বর্ণনা করে। এবং দ্বিতীয়ত, পার্শ্বপ্রতিক্রিয়া ঘটার সুযোগ দেয়, অর্থাৎ কোডের এক অংশে প্রোগ্রামের আভ্যন্তরীণ অবস্থা বা স্টেট পরিবর্তন করতে পারে এবং পরে ভিন্ন এক অংশ থেকে ওই পরিবর্তিত স্টেট পাঠ করা যায়। কোডের বিভিন্ন অংশের মধ্যে তথ্যগত যোগাযোগ স্পষ্টভাবে বিভক্ত নয়। অবজেক্ট ওরিয়েন্টেড প্রোগ্রামিং ধারায় প্রোগ্রামের ইনস্ট্রাকশনসমূহ তথ্য এবং কোডের সমন্বিত রূপ অবজেক্ট-এ বিন্যস্ত থাকে, এবং কোন অবজেক্টের স্টেট একমাত্র সংশ্লিষ্ট কোড দ্বারা পরিবর্তনযোগ্য হয়। বেশিরভাগ অবজেক্ট-ওরিয়েন্টেড প্রোগ্রামিং ভাষা ইম্পারেটিভ প্রোগ্রামিং ধারারই অন্তর্গত।
অন্যদিকে, ডিক্লারেটিভ বা বর্ণনামূলক প্রোগ্রামিং প্যারাডাইমে প্রোগ্রামিং ধাপগুলো সম্পাদনের ক্রম বর্ণনা করা হয় না। এর পরিবর্তে ব্যবহারযোগ্য কিছু প্রোগ্রামিং প্রণালী (বা অপারেশন) সরবরাহ করা হয়, এবং তারা কেমন পরিবেশে এক্সিকিউট হতে পারে তা বর্ণিত হয়। প্রোগ্রামিং ভাষাটির এক্সিকিউশন মডেল নির্ণয় করে কোন কোন অপারেশন এক্সিকিউটযোগ্য এবং তার সাপেক্ষে প্রোগ্রামের ধাপসমূহের ক্রম নির্ধারণ করে।
সংক্ষিপ্ত বিবরণ
কিছু কিছু প্রোগ্রামিং ভাষা নির্দিষ্ট প্যারাডাইম-নির্ভর (স্মলটক অবজেক্ট ওরিয়েন্টেড প্রোগ্রামিং সমর্থন করে, আবার হ্যাসকেল ফাংশনাল প্রোগ্রামিং-ভিত্তিক), আবার কিছু কিছু ভাষা একাধিক প্যারাডাইমের সমর্থন দেয় (যেমন অবজেক্ট প্যাসকেল, সি++, জাভা, সি শার্প, স্কালা, ভিজুয়াল বেসিক, কমন লিস্প, স্কিম, পার্ল, পিএইচপি, পাইথন, রুবি, এফ শার্প)।  সি++, অবজেক্ট প্যাকেল বা পিএইচপিতে লিখিত প্রোগ্রাম বিশুদ্ধ প্রসিডিউরাল, অথবা বিশুদ্ধ অবজেক্ট ওরিয়েন্টেড হতে পারে, আবার অন্যান্য প্যারাডাইমের বৈশিষ্ট্যও অন্তর্ভুক্ত করতে পারে। সফটওয়্যার নকশাকর্তা এবং প্রোগ্রামার প্রয়োজনের ভিত্তিতে নির্ধারণ করেন কোথায় এবং কীভাবে কোন প্যারাডাইম প্রয়োগ করা হবে।
ঠিক যেভাবে সফটওয়্যার ইঞ্জিনিয়ারিং প্রক্রিয়াগতভাবে বিভিন্ন প্রণালীবিজ্ঞান দ্বারা সংজ্ঞায়িত হয়, তেমনি প্রোগ্রামিং ভাষাসমূহও কম্পিউটেশনের মডেল হিসেবে বিভিন্ন প্যারাডাইম দ্বারা বর্ণিত হয়।
অবজেক্ট ওরিয়েন্টেড প্রথায় প্রোগ্রামকে আন্তসম্পর্কিত কিছু অবজেক্টের সংকলন হিসাবে দেখা হয়। ফাংশনাল ধারায় লিখিত কোন প্রোগ্রাম স্টেটবিহীন কিছু ফাংশনের পর্যায়ক্রমিক এক্সিকিউশন হিসেবে পরিচালিত হয়। একাধিক প্রসেসরধারী সিস্টেমে প্রসেস ওরিয়েন্টেড প্রোগ্রামিং ধারা ব্যবহার করা যায়, যেখানে প্রোগ্রামসমূহকে দেখা হয় যুক্তিগতভাবে শেয়ারকৃত তথ্যের ওপর কর্মরত এক গুচ্ছ সহঘটিত প্রসেস হিসাবে।
বিভিন্ন প্যারাডাইমসমূহে সুপরিচিত কিছু প্রোগ্রামিং কৌশলকে উৎসাহিত করে, এবং কিছু কৌশল ব্যবহার বারণ করে। উদাহরণ হিসেবে বলা যায়, বিশুদ্ধ ফাংশনাল প্রোগ্রামিংয়ে সাইড-ইফেক্ট বর্জনীয়, অন্যদিকে স্ট্রাকচার্‌ড প্রোগ্রামিংয়ে goto নির্দেশ ব্যবহার করা অনুচিত। একারণে পুরাতন প্রোগ্রামিংরীতির সাথে পরিচিত অনেক প্রোগ্রামাররা আধুনিক প্যারাডইমসমূহকে অতিরিক্ত কঠোর বলে বিবেচনা করেন। কিন্তু এই তথাকথিত "কঠোরতা" সুবিধাজনকও বটে, কারণ কোন প্যারাডাইমের প্রাসঙ্গিক কৌশল ব্যবহার করলে প্রোগ্রামের গঠন এবং আচরণ অনুধাবন করা সহজ হয়, এবং প্রামাণিক উপপাদ্য ও এলগরিদমের সাহায্যে স্বয়ংক্রিয়ভাবে প্রোগ্রাম কোডের সঠিকতা নির্ণয় করাও সরলতর হয়।
প্রোগ্রামিং প্যারাডাইমকে প্রোগ্রামিং মডেল এর সমতুল্য করেও দেখা যায়, কারণ প্রোগ্রামিং মডেলসমূহ একটি এপিআই দ্বারা প্রয়োজনমাফিক এক্সিকিউশন মডেল নির্বাচন করে। এমকনি এক্সিকিউশন মডেলের বৈশিষ্ট্যের ভিত্তিতে প্রোগ্রামিং মডেলগুলোকেও একেকটি প্যারাডাইম হিসাবে চিহ্নিত করা সম্ভব।